Neviete, či hovoríte s človekom alebo AI? Od augusta sa to mení, EÚ prikázala nové označovanie

Umelá inteligencia (AI) dnes píše texty, vytvára obrázky a videá, odpovedá zákazníkom v online chatoch či napodobňuje ľudský hlas. Od 2. augusta v EÚ platia nové pravidlá (AI Act), ktoré majú spotrebiteľom pomôcť zistiť, kedy za obsahom alebo komunikáciou stojí AI. Upozornila na to riaditeľka spotrebiteľskej organizácie dTest Eduarda Hekšová.